Suomi

APPLE COMPUTER, INC. 
MAC OS X -OHJELMISTOLISENSSISOPIMUS
Yhden Käyttäjän Lisenssi 

LUKEKAA TARKASTI TÄMÄ OHJELMISTOLISENSSISOPIMUS (”LISENSSI”) ENNEN OHJELMISTON KÄYTTÖÄ. OHJELMISTOA KÄYTTÄMÄLLÄ SITOUDUTTE NOUDATTAMAAN TÄMÄN LISENSSIN EHTOJA. ELLETTE HYVÄKSY LISENSSIN EHTOJA, ÄLKÄÄ KÄYTTÄKÖ OHJELMISTOA. ELLETTE HYVÄKSY LISENSSIN EHTOJA, VOITTE PALAUTTAA APPLE-OHJELMISTON SEN HANKINTAPAIKKAAN HYVITYSTÄ VARTEN. MIKÄLI OHJELMISTO HANKITTIIN SÄHKÖISESTI, OSOITTAKAA ”EN HYVÄKSY/HYLKÄÄ”. JOS APPLE-OHJELMISTO ON HANKITTU OSANA LAITTEISTOA, TEIDÄN ON HYVITYKSEN SAADAKSENNE PALAUTETTAVA KOKO LAITTEISTO/OHJELMISTOPAKETTI.

TÄRKEÄ HUOMAUTUS: Tätä ohjelmaa voidaan käyttää materiaalin jäljentämiseen. Se on lisensoitu vain sellaisen materiaalin jäljentämiseen, joka on vapaa tekijänoikeuksista tai johon sinulla on tekijänoikeus tai muu laillinen jäljennysoikeus. Jos olet epävarma oikeudestasi jäljentää materiaalia, ota yhteyttä lainopilliseen neuvonantajaan.

1.  Yleistä. Apple Computer, Inc (”Apple”) myöntää tämän lisenssin mukana tulleisiin ohjelmiin (mukaan lukien Boot ROM -koodi), dokumentaatioon ja kirjasimiin niin levyllä, muistissa tai millä tahansa muulla taltiolla taikka muodossa (yhteisnimitykseltään ”Apple-ohjelmisto”) lisenssin ehtojen mukaisen käyttöoikeuden, mutta ei tekijän- eikä muitakaan oikeuksia, joita ei erikseen ole luovutettu. Te omistatte taltion, jolle Apple-ohjelmisto on tallennettu, mutta Apple ja/tai Applen lisenssinhaltijat säilyttävät oikeutensa Apple-ohjelmistoon. Tämän lisenssin ehdot kattavat sellaiset Applen päivitykset, jotka korvaavat ja/tai täydentävät alkuperäistä Apple-ohjelmistotuotetta edellyttäen, että tällaiset päivitykset eivät sisällä erillistä lisenssiä. Jos päivitys sisältää erillisen lisenssin, noudatetaan tämän lisenssin ehtoja.

Apple-ohjelmiston kautta katsellun tai haetun sisällön omistus- ja immateriaalioikeudet ovat vastaavien sisällön omistajien hallussa. Tällainen sisältö saattaa olla tekijänoikeuslakien tai muiden immateriaalista omaisuutta koskevien lakien ja säädösten suojaama, ja siihen saatetaan soveltaa kyseistä sisältöä tarjoavan kolmannen osapuolen käyttöehtoja. Tämä lisenssi ei anna minkäänlaista oikeutta käyttää kyseistä sisältöä, eikä se myöskään takaa, että sisältö olisi jatkossa saatavillanne.

2.  Lisenssin käyttö ja rajoitukset 
A. Tämän sopimuksen perusteella teillä on oikeus asentaa Apple-ohjelmisto vain yhteen Apple-tietokoneeseen kerrallaan. Lisenssi kieltää Apple-ohjelmiston samanaikaisen asentamisen useampaan kuin yhteen tietokoneeseen, eikä Apple-ohjelmistoa voida asettaa käyttöön verkossa, jossa sitä voisi käyttää useampi kuin yksi tietokone kerrallaan. Jos siirrätte ohjelmiston käyttöönottoapurin avulla yhdestä Apple-merkkisestä tietokoneesta toiseen, muistakaa että mikäli molemmissa tietokoneissa ei jo ole lisensoitua versiota kyseisestä ohjelmistosta, alkuperäisen ohjelmistokopion käytön jatkaminen saattaa estyä, kun siitä on siirretty kopio toiseen tietokoneeseen. Soveltuvat sopimusehdot löytyvät ohjelmiston ohjelmistolisenssisopimuksesta. Apple-ohjelmistosta (lukuun ottamatta Boot ROM -koodia) voidaan varmuuskopiotarkoituksessa tehdä yksi tietokoneella luettavissa oleva kopio, jossa tulee näkyä samat tekijänoikeustiedot kuin alkuperäisessä.

B. Tietyt Apple-ohjelmiston komponentit ja Apple-ohjelmiston mukana tulevat, kolmannen osapuolen avoimen lähdekoodin ohjelmat ovat saatavilla tai saattavat olla saatavilla Applen Open Source -sivuilla (http://www.opensource.apple.com/) (yhteisnimitykseltään ”Open-Sourced-komponentit”). Ainoastaan näitä Open-Sourced-komponentteja saa muokata tai korvata edellyttäen, että (i) muokkaamattoman Apple-ohjelmiston tilalla käytetään muokattua Apple-ohjelmistoa vain yhdessä Apple-tietokoneessa kerrallaan ja että (ii) tämän lisenssin ehtoja sekä Open-Sourced-komponenttien käyttöä rajoittavia lisenssiehtoja noudatetaan. Apple ei ole velvollinen tarjoamaan huoltoa tai teknistä tai muuta tukea muokatulle Apple-ohjelmistolle.

C. Teillä ei ole oikeutta kopioida, kääntää, purkaa, koota uudelleen, muokata tai johtaa uusia tuotteita tästä Apple-ohjelmistosta tai sen osasta, paitsi jos sovellettava laki ja tämä lisenssi sen sallivat. APPLE-OHJELMISTOA EI OLE SUUNNITELTU KÄYTETTÄVÄKSI YDINENERGIA-ALAN TOIMINNAN, LENTOKONEEN NAVIGOINTI- TAI TIETOLIIKENNEJÄRJESTELMIEN, LENNONJOHTOLAITTEIDEN, ELINTOIMINTOJA YLLÄPITÄVIEN LAITTEIDEN TAI MUIDEN SELLAISTEN JÄRJESTELMIEN YHTEYDESSÄ, JOISSA TIETOKONEJÄRJESTELMÄSSÄ ILMENNYT TOIMINTAHÄIRIÖ SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN VAARAN.

3.  Siirto. Teillä ei ole oikeutta vuokrata, liisata, lainata, jaella tai jatkolisensoida Apple-ohjelmistoa. Tämän Apple-ohjelmiston (Applen toimittamassa alkuperäisessä muodossaan) lisenssin tuottamat oikeudet voidaan kuitenkin kertaalleen siirtää kokonaisuudessaan edellyttäen, että: (a) Apple-ohjelmisto siirretään kokonaisuudessaan, mukaan lukien kaikki komponenttien osat, alkuperäinen taltio, dokumentaatio ja tämä lisenssi, (b) te sitoudutte hävittämään hallussanne olevat muut Apple-ohjelmiston kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun Apple-ohjelmisto siirtyy, lukee tämän lisenssin sopimusehdot ja hyväksyy ne. Teillä ei ole oikeutta vuokrata, lainata, jaella tai jatkolisensoida Apple-ohjelmistoa, jota on muokattu tai joka on korvattu kappaleessa 2B esitetyllä tavalla. Kaikki Apple-ohjelmiston osat kuuluvat kokonaisohjelmistoon, eikä niitä voida erottaa muusta ohjelmistosta ja jaella itsenäisinä sovelluksina. 

Päivitykset: Jos Apple-ohjelmiston päivitys korvaa kokonaan (täysi asennus) Apple-ohjelmiston aiemmin lisensoidun version, teillä ei ole oikeutta käyttää molempia ohjelmistoversioita samanaikaisesti eikä siirtää niitä erillisinä. 
 
NFR (Not for Resale) -kopiot: Lisenssin muista osioista huolimatta Apple-ohjelmistoa, joka on merkitty tai muuten osoitettu pelkästään myynninedistämistarkoituksiin, on lupa käyttää vain esittely-, testaus- ja arviointitoimintaan, eikä sitä ole lupa myydä tai siirtää muiden käyttöön. 

Akateemiset kopiot: Jos Apple-ohjelmiston pakkauksessa on merkintä, että se on tarkoitettu koulutuskäyttöön tai jos hankitte Apple-ohjelmiston koulutusalennuksella, ohjelmistoa saavat käyttää vain koulutusalan loppukäyttäjät. ”Koulutusalan loppukäyttäjällä” tarkoitetaan oppilaitosten (yliopistojen tai yksityisten ja kunnallisten koulujen) opiskelijoita tai tiedekunnan jäseniä, henkilökuntaa ja hallintoa.

4.  Suostumus tietojen käyttöön.  Hyväksytte, että Apple ja sen tytäryhtiöt saattavat kerätä ja käyttää teknistä ja vastaavaa tietoa, mukaan lukien tietokoneeseenne, järjestelmäänne, ohjelmistoonne ja oheislaitteisiinne liittyvä tekninen tieto, jota kerätään tietyinaikavälein, jotta teille voitaisiin tarjota ohjelmistopäivityksiä, tuotetukea ja mahdollisia muita Apple-ohjelmistoon liittyviä palveluita. Apple saattaa käyttää tätä tietoa kehittääkseen tuotteitaan ja tarjotakseen teille palveluita ja tekniikoita, kunhan kyseinen tieto ei ole suoraan teihin viittaavassa muodossa.

5.  Sopimuksen päättyminen. Tämä lisenssi on voimassa kunnes toisin päätetään. Jos lisenssin ehtoja ei noudateta, lisenssin voimassaolo päättyy heti ilman erillistä ilmoitusta Applelta. Sopimuksen päättyessä Apple-ohjelmiston käyttö on lopetettava ja kaikki ohjelmiston osittaisetkin kopiot on hävitettävä.

6.  Rajoitettu takuu taltiolle. Applen takuu työ- ja materiaalivirheille kattaa taltiot, joille Applen ohjelmisto on tallennettu, normaalikäytössä yhdeksänkymmenen (90) päivän ajan hankintapäivästä lukien. Apple voi harkintansa mukaan joko vaihtaa tai hyvittää tuotteen edellyttäen, että viallinen taltio ja kopio ostokuitista palautetaan Applelle tai Applen jälleenmyyjälle. TÄMÄ RAJOITETTU TAKUU JA KAIKKI TALTION VÄLILLISET TAKUUT MUKAAN LUKIEN MYYTÄVYYS, TYYDYTTÄVÄ LAATU JA SOVELTUVUUS JOHONKIN MÄÄRÄTTYYN TARKOITUKSEEN ON RAJOITETTU YHDEKSÄÄNKYMMENEEN (90) PÄIVÄÄN OSTOHETKESTÄ. KOSKA JOILLAIN OIKEUSTOIMIALUEILLA EI SALLITA VASTUUAJAN RAJOITTAMISTA, EDELLÄMAINITTU EI EHKÄ KOSKE TEITÄ. TÄSSÄ ESITETTY RAJOITETTU TAKUU ON AINOA ANNETTU TAKUU JA SE KORVAA (MAHDOLLISET) MUUT DOKUMENTAATIOSSA, PAKKAUKSESSA TAI MUUALLA ILMAISTUT TAKUUT. TÄMÄ RAJOITETTU TAKUU ILMOITTAA TEIDÄN TARKAT LAILLISET OIKEUTENNE, JOIDEN LISÄKSI TEILLÄ SAATTAA OLLA OIKEUSTOIMIALUEIDEN MUKAAN VAIHTUVIA MUITA OIKEUKSIA.

7.  Vastuunvapautus. APPLE-OHJELMISTON KÄYTTÄMINEN, OHJELMISTON TYYDYTTÄVÄ LAATU, SUORITUSKYKY, TARKKUUS JA TOIMINTA OVAT KÄYTTÄJÄN OMALLA VASTUULLA. APPLE-OHJELMISTO TOIMITETAAN ”SELLAISENAAN” ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 7 JA 8 KUTSUTAAN YHTEISNIMITYKSELLÄ ”APPLE”) VAPAUTTAVAT ITSENSÄ, EDELLÄ ESITETYN RAJATUN TAKUUN HUOMIOONOTTAEN JA SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON SUHTEEN MUKAAN LUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN, LAADUN TYYDYTTÄVYYS, VIRHEETTÖMYYS JA KOLMANNEN OSAPUOLEN OIKEUKSIEN KUNNIOITTAMINEN. APPLE EI TAKAA, ETTÄ APPLE-OHJELMISTON TOIMINNOT TÄYTTÄVÄT KAIKKI VAATIMUKSET, ETTÄ APPLE-OHJELMISTON TOIMINTA ON KESKEYTYMÄTÖNTÄ JA VIRHEETÖNTÄ, TAI ETTÄ APPLE-OHJELMISTON VIRHEET TULLAAN KORJAAMAAN. MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS APPLE-OHJELMISTO TODETAAN VIALLISEKSI, ASIAKAS ON VASTUUSSA KAIKISTA HUOLTO- JA KORJAUSKULUISTA. KOSKA JOILLAIN OIKEUSTOIMIALUEILLA EI SALLITA VASTUUN RAJOITTAMISTA, EDELLÄMAINITTU EI EHKÄ KOSKE TEITÄ. Apple-ohjelmisto automaattisesti tuottaa viittauksia ja linkkejä erilaisille, eri puolilla maailmaa sijaitseville internet-sivuille ja näyttää kyseisiä sivuja. Apple ei voi millään tavoin valvoa sivuja tai niiden sisältämää tietoa, joten Apple ei anna mitään takuita kyseisistä sivuista tai niiden sisällöstä mukaan lukien (i) oikeellisuus, saatavuus, ajantasaisuus, sisältö, laatu (ii) tai se, että Apple-ohjelmiston kautta Apple-haun avulla löytyneet sivut eivät sisällä vääränlaista tai sopimatonta sisältöä. Koska internet sisältää myös aikuisille suunnattua tai muuten joillekin henkilöille tai alle 18-vuotiaille sopimatonta materiaalia, minkä tahansa haun tai tietyn URL-osoitteen kirjoittaminen Apple-ohjelmistoa käyttäen saattaa automaattisesti ja tarkoituksetta luoda linkkejä tai viittauksia sopimattomaan materiaaliin. Apple-ohjelmiston käyttäjien on tiedostettava, ettei Apple anna mitään takuita Apple-ohjelmiston kautta katsotun materiaalin sopivuudesta oli kyseessä sitten valmiiksi asennetun kanavapainikkeen tai oman haun kautta löytynyt sisältö. Apple ei takaa, että Apple-ohjelmiston kautta katsottu materiaali olisi järjestyksessä, oikeellista, kokonaista tai ajantasaista. Apple, Applen edustajat, haarayhtiöt tai tytäryritykset eivät ole kenellekään suorasti tai epäsuorasti vastuussa Apple-ohjelmiston kautta saadusta materiaalista tai sen epätarkkuuksista, virheistä tai puutteellisuuksista. Apple-ohjelmiston näyttämät taloudelliset tiedot on annettu vain yleisessä tiedonvälitystarkoituksessa, eikä niitä ole tarkoitettu luotettaviksi sijoitusneuvoiksi. Käyttäjän tulisi ottaa yhteyttä talousasiantuntijaan ennen mitään Apple-ohjelmiston kautta saatujen tietojen perusteella tehtäviä pörssikauppoja. Apple tai sen sisällöntarjoajat eivät takaa Apple-ohjelmiston välittämien pörssitietojen paikkansapitävyyttä, kattavuutta tai reaaliaikaisuutta. Apple-ohjelmistoa voidaan käyttää automatisoitujen käännösten teossa. Koska ohjelmistotyökalut vastaavat automatisoiduista käännöksistä ja koska käännösten tekoon ja tarkistukseen eivät osallistu ihmiset, ei ole suositeltavaa luottaa konekäännökseen silloin, kun tarvitaan täsmällisiä tietoja. 

8.  Vastuun rajoitus. LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN TALOUDELLISET MENETYKSET, TIEDON HÄVIÄMINEN, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT PALVELINOHJELMISTON KÄYTÖSTÄ TAI ASIAKKAAN KYVYTTÖMYYDESTÄ KÄYTTÄÄ OHJELMISTOA. KOSKA JOILLAKIN OIKEUSTOIMIALUEILLA EI SALLITA VASTUUN RAJOITTAMISTA, EDELLÄMAINITTU EI EHKÄ KOSKE TEITÄ. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä dollaria (50,00 USD). Oheiset rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

9. Sähköiset varmenteet.
Yleistä. Apple-ohjelmisto sisältää toiminnallisuuden, joka sallii sen hyväksyä Applen tai kolmansien osapuolien sähköisiä varmenteita.  ON KOKONAAN TEIDÄN PÄÄTETTÄVISSÄNNE, LUOTATTEKO APPLEN TAI KOLMANNEN OSAPUOLEN MYÖNTÄMIIN VARMENTEISIIN. SÄHKÖISTEN VARMENTEIDEN KÄYTTÖ TAPAHTUU TÄYSIN OMALLA VASTUULLANNE.  APPLE EI ANNA MITÄÄN SUORIA TAI VÄLILLISIÄ TAKUITA TAI LUPAUKSIA SÄHKÖISIIN VARMENTEISIIN LIITTYEN, MUKAAN LUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN, TARKKUUS, TURVALLISUUS JA KOLMANNEN OSAPUOLEN OIKEUKSIEN KUNNIOITTAMINEN. Sitoudutte siihen, että (a) ette väärennä tai käytä väärin mitään varmennetta; (b) käytätte sähköistä varmennetta vain laillisiin tarkoituksiin ja sovellettavan varmennepolitiikan (Certificate Policy), varmennekäytäntölausunnon (Certificate Practice Statement) tai muiden varmentajan (Certificate Authority) antamien ohjeiden mukaisesti; (c) olette yksin vastuussa siitä, että kukaan ei käytä luvattomasti sähköisiä varmenteitanne; ja että (d) kumoatte sellaisen varmenteen, jota teillä on syytä pitää vaarantuneena. Sitoudutte vapauttamaan Applen vastuusta kaikkien sellaisten sitoumusten, menetysten, toimien, vahinkojen tai vaatimusten (mukaan lukien kulut ja lakimiesten palkkiot) osalta, jotka johtuvat siitä, että olette käyttänyt jotakin sähköistä varmennetta tai luottanut siihen.

10.  Vientisitoumus. Lisenssinhaltija sitoutuu siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain tai sen maan laissa, josta Apple-ohjelmisto on hankittu. Erityisesti Apple-ohjelmistoa ei saa viedä (a) Yhdysvaltojen vientikiellossa olevaan maahan (tai sellaisen maan kansalaiselle tai siellä asuvalle) (tällä hetkellä tällaisia maita ovat Kuuba, Iran, Libya, Pohjois-Korea, Sudan ja Syyria) tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa mainituille. Apple-ohjelmistoa käyttämällä annatte takuun siitä, että ette ole tällaisen maan kansalainen tai asukas ja ettette ole kyseisessä luettelossa.

11.  Yhdysvaltain viranomaiset. Apple-ohjelmisto ja siihen liittyvä dokumentaatio on luokitukseltaan ”Commercial Items”, kuten termi on määritelty säädöksessä 48 C.F.R. §2.101, koostuen osista ”Commercial Computer Software” ja ”Commercial Computer Software Documentation”, kuten termit on määritelty säädöksessä 48 C.F.R. §12.212 tai 48 C.F.R. §227.7202, soveltuvin osin. Mikäli lisenssin hankkija tai käyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin, niin että Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

12.  Sovellettava laki ja erimielisyyksien ratkaisu. Tähän lisenssiin sovelletaan Yhdysvaltojen Kalifornian osavaltion lakeja. Tämä lisenssi ei kuulu United Nations Convention on Contracts for the International Sale of Goods -määräysten alaisuuteen. Vaikka toimivaltainen tuomioistuin katsoisi jonkun osan sopimuksesta tehottomaksi, lisenssi on muulta osin voimassa.

13.  Kokonaissopimus ja kieli.  Tämä lisenssi muodostaa koko sopimuksen osapuolten välillä Apple-ohjelmiston käytöstä ja korvaa kaikki aikaisemmat tai samanaikaiset samaa koskevat sopimukset.  Lisenssin lisäykset tai muutokset eivät olet sitovia ilman Applen kirjallista ja allekirjoitettua hyväksymistä. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi.

14.  Kolmansien osapuolien materiaali. 
A. Osa Apple-ohjelmistosta käyttää tai sisältää kolmannen osapuolen ohjelmistoja ja muuta tekijänoikeudella suojattua materiaalia. Tällaisen materiaalin lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä dokumentaatiossa, ja tällaisen materiaalin käyttö on suojattu valmistajan vastaavilla ehdoilla

B. Tietyt Apple-ohjelmiston sisältämät kirjastot ja muut kolmansien osapuolten ohjelmat ovat ilmaisia ohjelmia, jotka on lisensoitu GNU General Public License (GPL) -lisenssillä tai GNU Library/Lesser General Public License (LGPL) -lisenssillä. Apple lähettää tällaisista GPL- tai LGPL-ohjelmista lisenssinhaltijalle täydellisen, tietokoneen luettavissa olevan lähdekoodikopion GPL- tai LGPL-lisenssin ehtojen mukaisesti maksutta lukuun ottamatta lähdekoodin tallentamisesta, käsittelystä ja lähetyksestä aiheutuvia kuluja, kun pyydätte sitä kirjallisesti Applelta. GPL/LGPL-ohjelmistoa jaetaan siinä toivossa, että siitä on hyötyä, mutta ILMAN MITÄÄN TAKUITA, jopa ilman rajoitettua takuuta tuotteen TYYDYTTÄVÄSTÄ LAADUSTA ja sen SOVELTUVUUDESTA MÄÄRÄTTYYN TARKOITUKSEEN. Apple-ohjelmisto sisältää kopiot GPL- ja LGPL-lisensseistä.

C. Apple-ohjelmisto sisältää tiettyjä ohjelmistoja, jotka ovat IBM Corporationin (IBM) kehittämiä ja lisensoitu Applelle IBM Public License Version 1.0 –lisenssillä. Kopio IBM-ohjelmiston lähdekoodista löytyy Applen Open Source –tallennuspaikasta. Katso Applen Open Source –sivuilta (http://www.opensource.apple.com/) tietoja siitä, miten voit hankkia lähdekoodin. IBM-OHJELMISTO TOIMITETAAN SELLAISENAAN, ILMAN MINKÄÄNLAISIA SUORASTI TAI EPÄSUORASTI ILMAISTUJA TAKUITA TAI VAKUUKSIA, MUKAAN LUKIEN TAKUUT TAI VAKUUDET OMISTUSOIKEUDESTA, OIKEUKSIEN LOUKKAAMATTOMUUDESTA, SOVELTUVUUDESTA KAUPANKÄYNNIN KOHTEEKSI TAI SOPIVUUDESTA TIETTYYN TARKOITUKSEEN, NIIHIN KUITENKAAN RAJOITTUMATTA. APPLE, IBM TAI MUU IBM-OHJELMISTON KEHITYKSEEN OSALLISTUNUT TAHO EI MISSÄÄN TAPAUKSESSA OLE VASTUUSSA MINKÄÄNLAISISTA SUORISTA, EPÄSUORISTA, SATUNNAISISTA, ERITYISISTÄ, RANGAISTUSLUONTOISISTA TAI VÄLILLISISTÄ VAHINGOISTA (MUKAAN LUKIEN VOITTOJEN MENETYKSET, NIIHIN KUITENKAAN RAJOITTUMATTA), RIIPPUMATTA AIHEUTUMIS- TAI VASTUULLISUUSTAVASTA JA SIITÄ PERUSTUVATKO NE SOPIMUKSEEN, ANKARAAN VASTUUSEEN VAI OIKEUDEN LOUKKAUKSEEN (MUKAAN LUKIEN HUOLIMATTOMUUS JA MUUT), JOTKA JOHTUVAT JOLLAKIN TAVALLA IBM-OHJELMISTON KÄYTÖSTÄ TAI JAKELUSTA TAI TÄSSÄ ANNETTUJEN OIKEUKSIEN KÄYTÖSTÄ, VAIKKA TÄLLAISTEN VAHINKOJEN MAHDOLLISUUDESTA OLISI VAROITETTU.

D. MPEG-2-huomautus. Apple-ohjelmiston sisältämän MPEG-2-toiminnallisuuden osalta pätee seuraava rajoitus: MPEG-2-STANDARDIN MUKAINEN VIDEOTIEDON KOODAUS PAKATTUUN MEDIAAN ON KIELLETTY KAIKEN MUUN KUIN TÄMÄN TUOTTEEN HENKILÖKOHTAISEN KULUTTAJAKÄYTÖN OSALTA ILMAN MPEG-2-PATENTTIPORTFOLION SOVELTUVAN PATENTIN MUKAISTA LISENSSIÄ, JOKA VOIDAAN HANKKIA OSOITTEESTA MPEG LA, L.L.C, 250 STEELE STREET, SUITE 300, DENVER, COLORADO 80206.

E. MPEG-4:n käyttö. Tämä tuote on lisensoitu MPEG-4 Systems Patent Portfolio License -lisenssin alaisena MPEG-4 Systems Standard -standardin mukaiseen koodaukseen. Käyttäjältä vaaditaan kuitenkin lisälisenssi ja rojalteja, jos koodaus koskee (i) dataa, joka tallennetaan tai kopioidaan fyysiselle tallennusvälineelle ja josta peritään kappalekohtainen maksu ja/tai (ii) dataa, josta maksetaan kappalekohtaisesti ja joka välitetään loppukäyttäjälle pysyvää tallennusta ja/tai käyttöä varten. Lisälisenssi voidaan hankkia MPEG LA, LLC:ltä. Lisätietoja annetaan osoitteessa http://www.mpegla.com.

Tämä tuote on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin (”MPEG-4 Video”) mukaista videon koodausta ja/tai  (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä mihinkään muuhun tarkoitukseen. 

Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Vieraile osoitteessa http: //www.mpegla.com.  Vastauksia usein esitettyihin kysymyksiin MPEG LA Visual Patent Portfolio License lisenssin käyttömaksuista on osoitteissa www.apple.com/mpeg4 ja www.apple.com/quicktime/products/qt/faq.html.

F. H.264/AVC-huomautus.  Niiltä osin kuin Apple-ohjelmisto sisältää AVC-koodaus- ja/tai dekoodausominaisuuksia, pätevät seuraavat ehdot: TÄMÄN TUOTTEEN AVC-TOIMINNALLISUUS ON TARKOITETTU VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI ("AVC-VIDEO") JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEOPALVELUNTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO HTTP://WWW.MPEGLA.COM.

G. AMR-huomautus.  Tämän tuotteen tarjoamaa mahdollisuutta Adaptive Multi-Rate ("AMR")-koodaukseen ja -purkuun ei ole lisensoitu solukkojärjestelmän kautta tehtyjen äänipuheluiden suorittamiseen tai minkään QuickTime-arkkitehtuuriin perustuvien, Windows-alustalle tarkoitettujen puhelintuotteiden käyttöön. Tuotteen tarjoamaa mahdollisuutta AMR-koodaukseen ja -purkuun ei myöskään ole lisensoitu käytettäväksi missään solukkojärjestelmäviestinnän infrastruktuurissa, mukaan lukien: tukiasemat, tukiasemien ohjaimet/radioverkon ohjaimet, puhelinvaihteet tai yhdyskäytävät julkisiin vaihdeverkkoihin tai niistä ulos. 

H. FAA-huomautus. Apple-ohjelmiston välittämät Aircraft Situation Display- ja National Airspace System Status Information -tiedot (yhteisnimitykseltään ”Lentotiedot”) ovat Federal Aviation Administrationin tuottamia. Käyttäjä hyväksyy, ettei hänellä ole lupaa jakaa tällaisia lentotietoja ilman FAA:n kirjallista lupaa. FAA ja Apple vapauttavat itsensä kaikesta lentotietojen käyttöön ja virheettömyyteen liittyvästä suorasta tai epäsuorasta vastuusta (mukaan lukien kaupallinen käyttökelpoisuus ja soveltuvuus tiettyyn tarkoitukseen). Käyttäjä hyväksyy, etteivät FAA ja Apple ole yhdessä tai erikseen vastuussa lentotietojen käytöstä johtuvista tappioista, haitoista, vaatimuksista, vastuista, kuluista tai rangaistuksista tai epäsuorista, erityisistä, toissijaisista, satunnaisista tai välillisistä vahingoista. FAA ei sponsoroi eikä suosittele Apple-ohjelmistoa. FAA ei vastaa teknisistä tai järjestelmäongelmista, eikä tällaisissa tai operatiivista liikennettä koskevissa asioissa pidä ottaa yhteyttä FAA:han.

EA0260